b'\n_START_ARTICLE_\nAziz Ansari\n_START_SECTION_\nYksityisel\xc3\xa4m\xc3\xa4 ja ura\n_START_PARAGRAPH_\nAziz syntyi Etel\xc3\xa4-Carolinan Columbiassa vuonna 1982 Intian Tamil Nadusta Yhdysvaltoihin muuttaneeseen perheeseen. H\xc3\xa4nen terveydenhoitoalalla ty\xc3\xb6skentelev\xc3\xa4t vanhempansa ovat muslimeita, mutta itse\xc3\xa4\xc3\xa4n h\xc3\xa4n kuvailee ateistiksi. H\xc3\xa4nell\xc3\xa4 on my\xc3\xb6s veli Aniz, joka osallistui yhden Master of None -sarjan jakson k\xc3\xa4sikirjoittamiseen._NEWLINE_Vuonna 2004 h\xc3\xa4n valmistui New Yorkin yliopistosta p\xc3\xa4\xc3\xa4aineena markkinointi. Aziz sanoo olleensa liian laiska hakemaan valmistuttuaan taideyliopistoon, joten h\xc3\xa4n alkoi esiinty\xc3\xa4 newyorkilaisilla komediaklubeilla. Sketsishow Human Giantia alettiin esitt\xc3\xa4\xc3\xa4 MTV:ll\xc3\xa4 vuonna 2007, ja se py\xc3\xb6ri kaksi kautta. Enemm\xc3\xa4n julkisuutta h\xc3\xa4n sai roolistaan Puisto-osastossa, jota alettiin esitt\xc3\xa4\xc3\xa4 vuonna 2009._NEWLINE_Aziz asuu Los Angelesissa ja on parisuhteessa.'